Document ID: 32011D0081

A BIZOTTSÁG HATÁROZATA
(2011. február 4.)
a 2002/741/EK, a 2002/747/EK, a 2003/31/EK, a 2003/200/EK, a 2005/341/EK és a 2005/343/EK határozatoknak az egyes termékekre vonatkozó uniós ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról
(az értesítés a C(2011) 523. számú dokumentummal történt)
(EGT-vonatkozású szöveg)
(2011/81/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (3) bekezdésének c) pontjára,
az Európai Unió ökocímke-bizottságával folytatott konzultációt követően,
mivel:
(1)
A másolópapírra és a grafikai célra szánt papírra vonatkozó közösségi ökocímke odaítélésével kapcsolatos módosított ökológiai kritériumok meghatározásáról és az 1999/554/EK határozat módosításáról szóló, 2002. szeptember 4-i 2002/741/EK bizottsági határozat (2)2010. december 31-én hatályát veszti.
(2)
A lámpákra vonatkozó közösségi ökocímke odaítélésével kapcsolatos módosított ökológiai kritériumok megállapításáról és az 1999/568/EK határozat módosításáról szóló, 2002. szeptember 9-i 2002/747/EK bizottsági határozat (3)2010. december 31-én hatályát veszti.
(3)
A gépi mosogatószerekre vonatkozó közösségi ökocímke odaítélésével kapcsolatos módosított ökológiai kritériumok meghatározásáról, valamint az 1999/427/EK határozat módosításáról szóló, 2002. november 29-i 2003/31/EK bizottsági határozat (4)2010. december 31-én hatályát veszti.
(4)
A mosószerekre vonatkozó közösségi ökocímke odaítélésével kapcsolatos felülvizsgált ökológiai kritériumok meghatározásáról és az 1999/476/EK határozat módosításáról szóló, 2003. február 14-i 2003/200/EK bizottsági határozat (5)2010. december 31-én hatályát veszti.
(5)
A személyi számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról, valamint a vonatkozó értékelési és ellenőrzési követelményekről szóló, 2005. április 11-i 2005/341/EK bizottsági határozat (6)2010. december 31-én hatályát veszti.
(6)
A hordozható számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról, valamint a vonatkozó értékelési és ellenőrzési követelményekről szóló, 2005. április 11-i 2005/343/EK bizottsági határozat (7)2010. december 31-én hatályát veszti.
(7)
A 66/2010/EK rendeletnek megfelelően sor került a fenti határozatokban megállapított ökológiai kritériumok, valamint a kritériumokkal kapcsolatos értékelési és ellenőrzési követelmények esedékes felülvizsgálatára.
(8)
Tekintettel arra, hogy a fenti határozatok felülvizsgálati folyamatai különböző szakaszokban vannak, indokolt meghosszabbítani az általuk megállapított ökológiai kritériumok és a kapcsolódó értékelési és ellenőrzési követelmények érvényességének időtartamát. A 2003/31/EK és a 2003/200/EK határozat hatályát 2011. április 30-ig kell meghosszabbítani. A 2002/741/EK, a 2005/341/EK és a 2005/343/EK határozat hatályát 2011. június 30-ig kell meghosszabbítani. A 2002/747/EK határozat hatályát pedig 2011. augusztus 31-ig kell meghosszabbítani.
(9)
A 2002/741/EK, a 2002/747/EK, a 2003/31/EK, a 2003/200/EK, a 2005/341/EK és a 2005/343/EK határozatot tehát ennek megfelelően módosítani kell.
(10)
Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,
ELFOGADTA EZT A HATÁROZATOT:
1. cikk
A 2002/741/EK határozat 5. cikkének helyébe az alábbi szöveg lép:
„5. cikk
A »másolópapír és grafikai célra szánt papír« termékcsoportra vonatkozó ökológiai kritériumok, valamint a hozzájuk kapcsolódó értékelési és ellenőrzési követelmények 2011. június 30-ig érvényesek.”
2. cikk
A 2002/747/EK határozat 5. cikkének helyébe az alábbi szöveg lép:
„5. cikk
A »lámpák« termékcsoportra vonatkozó ökológiai kritériumok, valamint a hozzájuk kapcsolódó értékelési és ellenőrzési követelmények 2011. augusztus 31-ig érvényesek.”
3. cikk
A 2003/31/EK határozat 5. cikkének helyébe az alábbi szöveg lép:
„5. cikk
A »gépi mosogatószerek« termékcsoportra vonatkozó ökológiai kritériumok, valamint a hozzájuk kapcsolódó értékelési és ellenőrzési követelmények 2011. április 30-ig érvényesek.”
4. cikk
A 2003/200/EK határozat 5. cikkének helyébe az alábbi szöveg lép:
„5. cikk
A »mosószerek« termékcsoportra vonatkozó ökológiai kritériumok, valamint a hozzájuk kapcsolódó értékelési és ellenőrzési követelmények 2011. április 30-ig érvényesek.”
5. cikk
A 2005/341/EK határozat 3. cikkének helyébe az alábbi szöveg lép:
„3. cikk
A »személyi számítógépek« termékcsoportra vonatkozó ökológiai kritériumok, valamint a hozzájuk kapcsolódó értékelési és ellenőrzési követelmények 2011. június 30-ig érvényesek.”
6. cikk
A 2005/343/EK határozat 3. cikkének helyébe az alábbi szöveg lép:
„3. cikk
A »hordozható számítógépek« termékcsoportra vonatkozó ökológiai kritériumok és a hozzájuk kapcsolódó értékelési és ellenőrzési követelmények 2011. június 30-ig érvényesek.”
7. cikk
Ennek a határozatnak a tagállamok a címzettjei.
Kelt Brüsszelben, 2011. február 4-én.

Labels: 7
3